Ubari
<s>Ubari (arapski: أوباري / Awbārī) je oaza i grad od 9,890 stanovnika na jugozapadu Libije u Okrugu Vadi al Haja u kom je i 
administrativni centar.</s>

<s>Geografske karakteristike</s>

<s>Ubari se prostire po saharskoj oazi u regiji Fezan, udaljen 200 km istočno od Sabhe i 400 km jugozapadno od Gata.</s>

<s>Historija</s>

<s>Kad su prvi evropski istraživači došli do Fezana u 19. vijeku - Ubari je bio značajno trgovište zbog svog položaja na glavnoj karavanskoj ruti preko Fezana.</s><s>Za talijanske kolonijalne uprave početkom 20. vijeka postao je sjedište najvažnijeg garnizona koji se nalazio na cesti između Sabhe i Gata.</s><s>Staro autohtono selo Ubari, okruženo bedemima, sa ruševinama zamka u centru bilo je toliko oronulo da su Talijani odlučili podići svoju fortifikaciju na novom mjestu.</s>

<s>U neposrednoj blizini nove talijanske fortifikacije niknulo je selo sa sukom, koje je u to vrijeme imao samo 250 stanovnika i 2500 palmi.</s>

<s>Današnji Ubari je administrativno-trgovački centar svog okruga.</s>

<s>Petnaestak kilometara istočno od Ubarija leži garamantska nekropola Hatya, dobar dio grobova još uvijek je prekriven pijeskom.</s>

<s>Ubari ima aerodrom (IATA: QUB, ICAO: HLUB) koji je nekad bio vojni sa linijom za Tripoli.</s>

<s>Izvori</s>

<s>Vanjske veze</s>

<s>Ubari, Stop-over on the way south</s>

<s>Gradovi u Libiji</s>

